
Izindlela eziwusizo zempilo ejabulisayo 
Isingeniso 
Udumo  lonke  lungoluka-Allah,  okungokwaKhe 
konke  ukudunyiswa,  futhi  ngiyafakaza  ukuthi 
akukho okukhonzwayo  ngokweqiniso ngaphandle 
kuka-Allah,  Yedwa,  akanaye  umhlanganyeli,  futhi 
ngiyafakaza  ukuthi  uMuhammad  uyinceku  yakhe 
nesithunywa sakhe. Ukuthula nezibusiso zika-Allah 
akube phezu kwakhe, nomndeni wakhe, nabangani 
bakhe. 
Ukuthula  kwenhliziyo,  nokuzola  kwayo 
nenjabulo  yayo, kanye nokususwa kwezinkathazo 
nosizi lwayo, kuyinto efunwa yiwo wonke umuntu, 
futhi  ngakho  kutholakala  impilo  enhle,  kuphelele 
injabulo  nokwethaba.  Kulokhu  kunezizathu 
zenkolo,  nezizathu  zemvelo,  kanye  nezizathu 
eziphathekayo,  futhi  akunakwenzeka  ukuba 
zihlangane  zonke  ngaphandle  kwamakholwa. 
Kepha  kulabo  abangeyiwona  amakholwa,  noma 
ngabe  lezi  zinto  bazithola  ngandlela  thize 
nangesizathu  esizanywa  ngabahlakaniphile  babo, 
basuke  sebephuthelwe  yizindlela  ezinenzuzo 
enkulu,  eziqinile,  nezingcono  esimweni 
nasesiphethweni. 
Kodwa-ke,  kule  ncwadi  yami  ngizobalula 

izizathu engizikhumbulayo zalo mgomo ophakeme, 
lowo wonke umuntu awulwelayo. 
Phakathi kwabo kukhona abaphumelela kakhulu 
kukho,  baphila  impilo  ejabulisayo  nempilo  enhle. 
Futhi phakathi kwabo  kukhona abahluleka  kukho 
konke,  baphila  impilo  yosizi  nempilo 
yabahluphekile.  Futhi  phakathi  kwabo  kukhona 
abaphakathi  nendawo,  ngokwalokho 
abaphumelele  kukho.  U-Allah  unguMniki 
wempumelelo,  noMceliwa  wosizo  kukho  konke 
okuhle, nasekunqandeni konke okubi. 
Isahluko: Ukholo Nezenzo Ezilungileyo 
Futhi  isizathu  esikhulu  kunazo  zonke  salokho, 
esingumsuka  nesisekelo  saso,  wukukholwa 
nezenzo ezilungileyo, oPhezukonke wathi: 
﴿









 







 
















 





 





 





 



 





 

 






 





 



























































 ﴾ 
 "Noma  ngubani  owenza  isenzo  esihle,  engaba 
owesilisa  noma  owesifazane,  futhi  eyikholwa, 
ngakho-ke  ngempela  siyomphilisa  impilo  enhle, 
futhi  ngempela  siyobavuza  ngomvuzo  wabo 
ngokungcono  kakhulu  kwalokho  ababekwenza." 
(97) [An-Nahl:97]. 
Ngakho-ke  wazisa  futhi  wathembisa  lowo 
ohlanganisa  ukukholwa  nesenzo  esihle,  ngempilo 
enhle  kulomhlaba,  nangomvuzo  omuhle 

kulomhlaba nasempilweni ezayo. 
Futhi  isizathu  salokho  sicacile,  ngempela 
amakholwa  aku-Allah,  lawo  anokholo  oluyiqiniso 
oluthela izenzo ezilungileyo, olulungisa izinhliziyo, 
nezimilo,  nomhlaba  kanye  nelizayo,  anezisekelo 
nezimiso  abamukela  ngazo  konke  okubehlelayo, 
kungaba  yizizathu  zenjabulo  nentokozo,  noma 
izizathu zokukhathazeka, nosizi, nokudabuka. 
Bamukela  izinto  ezithandekayo  nenjabulo 
ngokuzamukela,  ngokubonga  ngazo, 
nangokuzisebenzisa  kulokho  okunenzuzo.  Uma 
bezisebenzisa  ngale  ndlela,  lokhu  kubalethela 
intokozo  ngazo,  isifiso  sokuba  ziqhubeke  futhi 
zibusiseke,  kanye  nethemba  lomvuzo  walabo 
ababongayo,  izinto  ezinkulu  ezedlula  ngobuhle 
nangezibusiso zazo lezi zinjabulo eziyizithelo zazo. 
Bahlangabezana  nobunzima,  ukulimala, 
ukukhathazeka,  nosizi  ngokumelana  nalokho 
abangamelana  nakho,  nokunciphisa  lokho 
abangakunciphisa,  nokubekezela  okuhle  kulokho 
abangenakukugwema.  Ngalokho,  bathola 
emiphumeleni yobunzima ukumelana okunenzuzo, 
ulwazi  namandla,  futhi  ekubekezeleni 
nasekufuneni  umvuzo,  bathola  izinto  ezinkulu 
lapho  ubunzima  bunyamalala  khona,  bese 
kuthathelwa  indawo  yinjabulo  namathemba 
amahle,  kanye nesifiso  somusa  ka-Allah  nomvuzo 
Wakhe, njengoba uMprofethi (ukuthula kube kuye) 

akuveza lokhu kwi-hadith eyiqiniso, wathi: 


































































































































































 
 «Kuyamangalisa ngodaba lwekholwa, ngempela 
udaba  lwakhe  lonke  luwubuhle,  uma  ehlelwa 
yinjabulo  uyabonga,  lokho  kube  wubuhle  kuye, 
futhi uma ehlelwa wubunzima uyabekezela, lokho 
kube wubuhle kuye, futhi lokho akukho komunye 
ngaphandle kwekholwa» Ilandiswe nguMuslim. 
Ngakho-ke  wazisa  ukuthi  inzuzo  yekholwa, 
nobuhle  balo,  nezithelo  zezenzo  zalo 
kuyaphindaphindeka  kukho  konke  okulihlelayo 
enjabulweni  nasebunzimeni;  yingakho  uthola 
abantu ababili abehlelwa isehlo esisodwa sokuhle 
noma  sokubi,  bese  behlukana  kakhulu  endleleni 
abasamukela  ngayo,  kanti  lokho  kuncike 
ekwehlukaneni kwabo ekukholweni nasezenzweni 
ezilungileyo.  Lowo  ochazwe  ngalezi  zici  ezimbili 
wamukela  okuhle  nokubi  ngalokho  esikubalulile 
kokubonga  nokubekezela  kanye  nalokho 
okulandelayo, ngakho-ke kwenzeka  kuye  injabulo 
nentokozo, nokunyamalala  kokukhathazeka, usizi, 
ukwexana,  nokuqina  kwesifuba,  nobuhlungu 
bempilo, bese ipheleliswa kuye impilo enhle kuleli 
khaya.  Kanti  omunye  wamukela  izinto  ezinhle 
ngokuzidla, nangokuzikhukhumeza, nangobudlova. 
Ngakho-ke ukuziphatha kwakhe kuyonakala, futhi 

uzamukela  njengoba  izilwane  zizamukela, 
ngobuhwaba  nangovalo.  Noma  kunjalo,  inhliziyo 
yakhe  ayinako  ukuphumula,  kodwa  ihlakazekile 
ngezindlela  eziningi:  ihlakazekile  ngenxa 
yokwesaba  ukulahlekelwa  yizinto  azithandayo, 
nangenxa  yokuphikiswa  okuningi  okuvame 
ukuvela  kuzo,  futhi  nangenxa  yokuthi 
imiphefumulo  ayigcini  ndawonye  kodwa  ihlale 
ilangazelela ezinye  izinto, ezingase zenzeke noma 
zingenzi.  Futhi  noma  zenzeka,  naye  usuke 
ekhathazekile  ngenxa  yalezi  zizathu  ezishiwo. 
Wamukela  ubunzima  ngokukhathazeka, 
nangokuphelelwa  yisineke,  nangokwesaba, 
nangokucasuka.  Ngakho-ke  ungabuzi  ngosizi 
lwempilo  olumehlelayo,  nangezifo  zengqondo 
nezemizwa,  nangokwesaba  okungamholela 
ezimweni  ezimbi  kakhulu  nasezinkingeni 
ezinyantisayo;  ngoba  akathembi  mklomelo,  futhi 
akanakho  ukubekezela  okungamduduza  noma 
kumenzele lula. 
Konke lokhu kubonakala ngokwenzekayo, futhi 
isibonelo  esisodwa  salolu  hlobo,  uma 
usicabangisisa  futhi  usisebenzisa  ezimweni 
zabantu,  ubona  umehluko  omkhulu  phakathi 
kwekholwa  elenza  ngokokholo  lwalo,  nalowo 
ongenjalo. Inkolo ikhuthaza kakhulu ukwaneliseka 
ngesabelo sika-Allah, nangalokho anikeze izinceku 
ngomusa Wakhe nobubele obuhlukahlukene. 

Ngakho-ke  ikholwa,  uma  lihlolwa  ngokugula 
noma  ubumpofu,  noma  okunye  okufanayo 
kwezinhlupheko  wonke  umuntu  angabhekana 
nazo,  khona-ke  lona  -  ngokukholwa  kwalo 
nangokwaneliseka  nokwamukela  lokho  u-Allah 
alwabele  kona  -  lithola  ukuthula  emoyeni,  alifisi 
ngenhliziyo  yalo  into  elingayinqunyelwanga. 
Libheka  labo  abangaphansi  kwalo,  futhi  alibheki 
labo abangaphezu kwalo. Futhi kungenzeka ukuthi 
intokozo yalo, injabulo yalo, nokukhululeka kwalo 
kwedlule  okwalowo  othole  konke  okufiswa 
umhlaba, uma enganikwanga ukwaneliseka. 
Kanjalo  futhi,  lowo  ongenazo  izenzo 
ezihambisana nokholo, uma evivinywa ngokuthile 
kobumpofu,  noma  elahlekelwa  ezinye  zezidingo 
zasemhlabeni,  uyamthola  esesizini 
nasekuhluphekeni okukhulu. 
Esinye  isibonelo:  Uma  kuvela  izimbangela 
zokwesaba,  futhi  izinto  ezikhathazayo  zehlela 
umuntu,  uthola  lowo  onokholo  lweqiniso 
enenhliziyo  eqinile,  enomoya  ozolile,  ekwazi 
ukuphatha  nokulawula  lolu  daba  olumehlele 
ngalokho  okusemandleni  akhe  ngokomcabango, 
ngenkulumo, nangesenzo, esezilungiselele lolu sizi 
olukhathazayo, futhi lezi yizimo eziduduza umuntu 
futhi ziqinise inhliziyo yakhe. 
Futhi  uthola  umuntu  ongenalo  ukholo 
esesimweni  esiphambene  nalokhu.  Lapho  kufika 

ukwesaba,  unembeza  wakhe  uyaphazamiseka, 
imizwa  yakhe  iyashuba,  imicabango  yakhe 
iyahlakazeka,  bese  engena  ukwesaba  novalo 
olukhulu.  Kuyahlangana  kuye  ukwesaba 
kwangaphandle  nokukhathazeka  kwangaphakathi 
okungenakuchazwa  ingqikithi  yako.  Lolu  hlobo 
lwabantu,  uma  bengazitholi  ezinye  izindlela 
zemvelo ezidinga ukuzijwayeza okukhulu, amandla 
abo  ayawa  nemizwa  yabo  iyashuba.  Lokhu 
kungenxa  yokuntula  ukholo  oluholela 
ekubekezeleni,  ikakhulukazi  ezimweni  ezibucayi 
nasezimweni ezidabukisayo neziphazamisayo. 
Oqotho  nomubi,  okholwayo  nongakholwa, 
bahlanganyela  ekuzuzeni  isibindi  esifundwayo, 
nasemvelweni  edambisa  ukwesaba  futhi  ikwenze 
kube  lula,  kodwa  okholwayo  uhlukaniswa 
ngamandla  okholo  lwakhe,  ukubekezela  kwakhe, 
ukwethemba  kwakhe  u-Allah,  nokuncika  kwakhe 
Kuye, nokulindela kwakhe umvuzo Wakhe — izinto 
ezandisa isibindi sakhe, futhi zinciphise umthwalo 
wokwesaba kuye, futhi zenze ubunzima bube lula 
kuye, njengoba uSomandla esho: 
...﴿




















































































... ﴾ 
 "...uma  nizwa  ubuhlungu,  khona-ke  nabo 
bayezwa  ubuhlungu  njengoba  nani  nizwa 
ubuhlungu,  kodwa  nina  ninethemba  elivela  ku-

Allah lokho bona abangakuthembi." [An-Nisā’:104]. 
Futhi  bathola  ku-Allah  usizo,  nosizo  lwakhe 
olukhethekile  kanye  nokwesekwa  kwaKhe 
okuhlakaza ukwesaba. Futhi wathi oPhezukonke: 
...﴿



































﴾ 
 "...futhi  bekezelani;  ngempela  u-Allah  ukanye 
nababekezelayo." [Al-Anfal:46]. 
Ukwenza  okuhle  kuzidalwa  ngenkulumo 
nangesenzo.  Ezinye  zezizathu  ezisusa 
ukukhathazeka,  usizi,  nokwethuka,  wukwenza 
okuhle endalweni ngezwi nangesenzo, nezinhlobo 
ezahlukene zomusa, konke lokhu kuyizenzo ezinhle 
nobubele. Ngalezi zenzo u-Allah ususa izinkathazo 
nosizi kolungileyo nesoni ngokwezinga lazo, kodwa 
okholwayo  uthola  kuzo  isabelo  esiphelele 
nenhlanhla  enkulu,  futhi  uhlukaniseka  ngokuthi 
ububele bakhe buvela  ebuqothweni nasekufuneni 
umvuzo wako. 
Ngakho  u-Allah  umenzela  kube  lula  ukwenza 
okuhle ngenxa yobuhle abuthembayo, futhi amsuse 
ebubini  ngenxa  yobuqotho  bakhe  nokulindela 
kwakhe umvuzo kuYe, u-Allah oPhezukonke wathi: 
﴿




























































































































































﴾ 
 "Akukho  okuhle  kokuningi  engxoxweni  yabo 
eyimfihlo, ngaphandle kwalowo oyala ngomnikelo 

10 
noma okuhle noma ukulungisa phakathi kwabantu. 
Futhi lowo owenza lokho efuna ukuthokoza kuka-
Allah,  ngakho-ke  sizomnika  umvuzo  omkhulu." 
(114) [An-Nisā’:114]. 
Ngakho-ke,  oPhezukonke  wazisa  ukuthi  zonke 
lezi zindaba ziwubuhle kulowo ezivela kuye, futhi 
okuhle  kuletha  okuhle,  kuxoshe  okubi,  nokuthi 
ikholwa elilindele umvuzo, u-Allah ulinika umvuzo 
omkhulu.  Futhi  phakathi  komvuzo  omkhulu 
kukhona  ukususwa  kokukhathazeka,  usizi, 
izinkinga, nokunye okunjalo. 
Isahluko: Ukuzibandakanya nomunye 
wemisebenzi noma olunye lwezifundo 
eziwusizo. 
Phakathi  kwezizathu  zokudambisa 
ukukhathazeka  okuvela  ekushubeni  kwemizwa, 
nokuba  matasa  kwenhliziyo  ngezinto 
ezikhathazayo:  wukuzibandakanya  nomsebenzi 
othile  noma  ulwazi  oluwusizo;  ngoba  lokho 
kuyayiphazamisa inhliziyo ekubeni matasa naleyo 
ndaba  eyikhathazile.  Futhi  mhlawumbe  ngenxa 
yalokho  uze  akhohlwe  izizathu  ezimdalele 
ukukhathazeka  nosizi,  bese  umphefumulo  wakhe 
uthokoza,  kwande  nomfutho  wakhe,  futhi  lesi 
sizathu naso sihlanganyelwe phakathi kwekholwa 
nongakholwa.  Kodwa  okholwayo  uhlukaniswa 
ngokholo  lwakhe,  ubuqotho  bakhe,  nokufuna 









[image: ] 
11 
umvuzo  ekuzibandakanyeni  kwakhe  nalolo  lwazi 
alufundayo  noma  alufundisayo,  nasemsebenzini 
omuhle  awenzayo.  Uma  kuwukukhonza, 
kuwukukhonza,  futhi  uma  kuwumsebenzi  wezwe 
noma  umkhuba  ohambisana  nenhloso  enhle 
nenhloso  yokusebenzisa  lokho  ukuze  alalele  u-
Allah. Ngakho-ke, lokhu kunomthelela osebenzayo 
ekususeni  ukukhathazeka,  usizi,  nosizi.  Bangaki 
abantu  abahlushwa  ukukhathazeka  nosizi 
olungapheli,  base  behlaselwa  yizifo 
ezahlukahlukene,  ikhambi  labo  eliphumelelayo 
laba (ukukhohlwa imbangela eyabaphazamisa futhi 
yabakhathaza,  nokuzibandakanya  nomunye 
wemisebenzi yabo ebalulekile). 
Kufanele  ukuthi  umsebenzi  umuntu 
azibandakanya  kuwo  ube  yilowo  umphefumulo 
othola ukuthula kuwo futhi uwulangazelele, ngoba 
lokhu  kwenza  kube  lula  ukuyizuza  le  njongo 
ezuzisayo. Futhi u-Allah nguye owazi kangcono. 
Ukugxilisa  wonke  umqondo  emsebenzini 
wanamhlanje,  Phakathi  kwezinto  ezisusa 
ukukhathazeka  nokwesaba  kukhona  ukugxilisa 
yonke imicabango emsebenzini wosuku lwamanje, 
nokuyisusa ekukhathazekeni ngekusasa nasosizini 
lwesikhathi esedlule.  Ngenxa yalokhu, uMprofethi 
(ukuthula  nezibusiso  zika-Allah  makube  kuye) 
wafuna  isiphephelo  ekukhathazekeni  nasosizini. 
Usizi  ngezinto  ezedlule  ezingenakubuyiswa  noma 

zilungiswe  alusizi  ngalutho,  futhi  ukukhathazeka 
okudalwa  wukwesaba  ikusasa  kungalimaza. 
Ngakho-ke,  umuntu  kufanele  aphilele  usuku 
lwakhe,  ahlanganise  ukuzimisela  nokukhuthala 
kwakhe  ekulungiseni  usuku  lwakhe  nesikhathi 
samanje.  Ngoba  ukugxilisa  inhliziyo  kulokho 
kwenza imisebenzi iphelele, futhi ngakho umuntu 
uyaduduzeka  ekukhathazekeni  nasosizini.  Futhi 
uMphrofethi ﷺ uma enxusa noma eqondisa isizwe 
sakhe  ekunxuseni,  wayegqugquzela  ukuzimisela 
nokukhuthala  ekufezeni  lokho  akunxuselayo, 
kanye nokufuna  usizo  ku-Allah  nokuba nethemba 
emseni  Wakhe.  Nokuyeka  lokho  ayekunxusela 
ukuba  kususwe;  ngoba  ukunxusa  kuhambisana 
nesenzo,  ngakho-ke  inceku  iyazikhandla  kulokho 
okuyizuzisayo enkolweni nasemhlabeni, futhi ucela 
eNkosini yakhe impumelelo yenhloso yakhe, futhi 
afune  usizo  lwaYo  kulokho,  njengoba  kusho 
uMphrofethi ﷺ: 




















































































































































































 
 "Phikelela  kulokho  okukusizayo,  futhi  ucele 
usizo ku-Allah, futhi ungapheli amandla. Futhi uma 
kukhona  okukwehlelayo,  ungasho  ukuthi:  Ukube 
ngenze kanje, bekuzoba kanje nakanje, kodwa yithi: 

Kwakumiselwe  u-Allah,  futhi  wenza  lokho 
akuthandileyo, ngokuba 'ukube' kuvula umsebenzi 
kaSathane"  Ilandiswe  ngu-Muslim.  Ngakho-ke 
uMphrofethi  ﷺ  wahlanganisa  phakathi  kokuyala 
ngokushisekela izinto eziwusizo kuzo zonke izimo, 
nokucela  usizo  ku-Allah,  nokungazinikeli 
ebuthakathakeni  obungubuvila  obulimazayo, 
kanye  nokuzinikela  ezintweni  esezedlule 
esezenzekile, nokubona isinqumo sika-Allah kanye 
neQadar Yakhe. 
Futhi  Wenza  izindaba  zaba  yizigaba  ezimbili: 
isigaba lapho inceku ingenza umzamo wokusizuza 
noma  ukuzuza  lokho  okungenzeka  kukho,  noma 
ukusivimba  noma  ukusinciphisa,  kulokhu  inceku 
yenza umzamo wayo futhi ifune usizo kuMkhonzwa 
wayo.  Nohlobo  lapho  lokho  kungenzeki  khona, 
kulapho-ke  inceku  iyazinza  khona,  iyaneliseka, 
futhi  iyazinikela,  futhi  akungabazeki  ukuthi 
ukugcina  lesi  simiso  kuyimbangela  yenjabulo 
nokuphela kosizi nokukhathazeka. 
Isahluko: Ukukumbula u-Allah kakhulu 
Futhi  phakathi  kwezizathu  ezinkulu  kakhulu 
zokuvuleka  kwenhliziyo  nokuzinza  kwayo: 
wukwandisa  ukukhumbula  u-Allah,  ngoba  lokho 
kunomthelela  omangalisayo  ekuvuleni  inhliziyo 
nasekuzinzeni  kwayo,  nasekususweni 
kokukhathazeka  nosizi  lwayo.  U-Allah 

oPhezukonke wathi: 
...﴿


































 ﴾ 
 "...Ngeqiniso,  ngokukhumbula  u-Allah 
izinhliziyo  zithola  ukuthula."  [Ar-Ra'd:28]. 
Ukukhumbula  u-Allah  kunomthelela  omkhulu 
ekuzuzeni  lokhu  okufiswayo,  ngenxa  yesici  sako 
esikhethekile,  kanye  nangenxa  yomvuzo  wakhe 
inceku enethemba lawo. 
Ukukhuluma  ngezibusiso  zika-Allah 
ezibonakalayo  nezifihlakele,  Kanjalo  futhi, 
ukukhuluma ngezibusiso zika-Allah ezibonakalayo 
nezingabonakali,  ngokuba  ngokuzazi 
nangokukhuluma  ngazo,  u-Allah  ususa 
ukukhathazeka  nosizi,  futhi  kugqugquzele  inceku 
ekubongeni,  okuyisona  sikhundla  esiphakeme 
kunazo  zonke,  ngisho  noma  inceku  isesimweni 
sobumpofu,  noma  sokugula,  noma  kwezinye 
izinhlobo  zezinhlupheko.  Ngoba  uma  iqhathanisa 
phakathi kwezibusiso zika-Allah eziphezu kwayo - 
ezingenakubalwa  -  nobubi  obuye  bwehlela,  lobo 
bubi  abuba  nasilinganiso  uma  buqhathaniswa 
nezibusiso. 
Kepha  izinto  ezingathandeki  nezinhlekelele, 
uma u-Allah elinga ngazo inceku, yabe isifeza kuyo 
umsebenzi  wokubekezela,  nokwamukela, 
nokuzinikela, umthelela wazo uba lula nomthwalo 
wazo  wehla.  Futhi  ithemba  lenceku  ngomvuzo 

wazo  kanye  nokukhonza  u-Allah  ngokwenza 
umsebenzi  wokubekezela  nokwamukela,  kwenza 
izinto  ezibabayo  zibe  mnandi,  kangangokuthi 
ubumnandi  bomvuzo  wazo  buyenza  ikhohlwe 
ububaba bokubekezela. 
Ukubheka  abaphansi  kunathi,  Futhi  phakathi 
kwezinto  ezinenzuzo  enkulu  kulolu  daba, 
wukusebenzisa  lokho  uMphrofethi  (ukuthula 
nezibusiso  zika-Allah  makube  kuye)  akuqondise 
kukho kwiHadith eyiqiniso, lapho athi: 
























































































































 
 "Bhekani  kulowo  ongaphansi  kwenu,  futhi 
ningabheki  kulowo  ongaphezu  kwenu,  ngokuba 
kungcono kakhulu ukuba ningawudeleli umusa ka-
Allah  okini."  Ilandiswe  nguMuslim.  Ngoba  inceku 
uma  ibeka  phambi  kwamehlo  ayo  lo  mbono 
omuhle,  iyozibona  idlula  abantu  abaningi 
empilweni enhle nakho konke okuhambisana nayo, 
nasesondlweni  nakho  konke  okuhambisana  naso, 
kungakhathaliseki  ukuthi  isimo  sayo  sinjani. 
Khona-ke  kuyoshabalala  ukukhathazeka  kwayo, 
usizi  lwayo,  nosizi  lwayo,  futhi  kuyokwanda 
ukujabula kwayo nentokozo yayo ngezibusiso zika-
Allah  edlule  ngazo  abanye  abangaphansi  kwayo 
kuzo. 
Lapho inceku izindla kakhulu ngezibusiso zika-

Allah  ezibonakalayo  nezingabonakali,  ezenkolo 
nezakulomhlaba,  iyabona  ukuthi  iNkosi  yayo 
iyiphile  okuhle  futhi  isuse  kuyo  ububi  obuningi. 
Akungabazeki  ukuthi  lokhu  kususa  izinkathazo 
nosizi, futhi kuletha injabulo nentokozo. 
Isahluko: Ukuzama ukususa izimbangela 
eziletha ukukhathazeka, nokuthola 
izimbangela eziletha injabulo. 
Phakathi  kwezizathu  ezibanga  injabulo 
nokusuka  kosizi  nokukhathazeka,  wukuzikhandla 
ekususeni  izizathu  eziletha  usizi,  nasekuzuzeni 
izizathu  eziletha  injabulo;  lokho  kwenziwa 
ngokukhohlwa  izinsizi  ezadlula  angenakukwazi 
ukuzibuyisa,  nokwazi  kwakhe  ukuthi  ukugxilisa 
umqondo wakhe kuzo kuwubuwula nokungenzeki, 
nokuthi lokho kuwubulima nobuhlanya. Ngakho-ke 
uzabalaza  nenhliziyo  yakhe  ukuba  iyeke 
ukucabanga  ngazo,  kanjalo  futhi  uzabalaza 
nenhliziyo yakhe mayelana nokukhathazeka kwayo 
ngalokho okuzayo, kulokho akucabangayo okufana 
nobubha noma ukwesaba noma obunye ubunzima 
abucabangayo ekusaseni lempilo yakhe. Ngakho-ke 
uyazi  ukuthi  ezindabeni  zesikhathi  esizayo 
akwaziwa  okuzokwenzeka  kuzo  okuhle  nokubi, 
amathemba  nobuhlungu,  nokuthi  zisesandleni 
sikaSomandla,  uHlakiniphileyo,  kanti  izinceku 
azinalutho  ezisezandleni  zazo  ngaphandle 

komzamo  wokuzuza  okuhle  kwazo  nokuvikela 
umonakalo  wazo.  Futhi  inceku  iyazi  ukuthi  uma 
isusa  umcabango  wayo  ekukhathazekeni  kwayo 
ngekusasa  layo,  ithembele  eNkosini  yayo 
ekulilungiseni,  iphinde  ithole  ukuzola  kuYo 
kulokho, uma yenza kanjalo inhliziyo yayo iyozola, 
nezimo  zayo  ziyolunga,  bese  kusuka  kuyo 
ukukhathazeka nosizi lwayo. 
Ukusebenzisa  umthandazo,  Futhi  kokunenzuzo 
kakhulu  ekuqapheleni  ikusasa  lezindaba, 
wukusebenzisa  leDu'a  abeyinxusa  uMphrofethi 
(ukuthula nezibusiso zika-Allah makube kuye): 














































































































































 
































 
 "O Allah, ungilungisele  inkolo yami  eyisivikelo 
sendaba  yami,  futhi  ungilungisele  umhlaba  wami 
okukuwo  indlela  yami  yokuphila,  futhi 
ungilungisele impilo yami ezayo ekuyo ukubuyela 
kwami, futhi yenza impilo ibe yisandiso kimi kukho 
konke  okuhle,  nokufa  kube  wukuphumula  kimi 
kubo  bonke  ububi."  Ilandiswe  nguMuslim.  Futhi 
kanjalo yizwi lakhe: 































































































 

 "O  Allah,  umusa  Wakho  ngiyawunxusa, 
ungangiyekeli  kimina  ngokwami  ngisho 
nokuphazima  kweso,  futhi  ungilungisele  zonke 
izindaba  zami,  akekho  unkulunkulu  ngaphandle 
Kwakho."  Ilandiswe  ngu-Abu  Dawud  nge-isnad 
eyiqiniso.  Ngakho-ke,  uma  inceku  iphikelela  kulo 
mthandazo  oqukethe  ukulunga  kwekusasa  layo 
lezenkolo  nelasenhlabeni,  ngenhliziyo  ekhona 
nenhloso  eqotho,  kanye  nokuzikhandla  kwayo 
kulokho  okuzokufeza  lokho,  u-Allah  uyoyifezela 
lokho  ekumthandazele,  yaba  nethemba  lakho, 
yakusebenzela,  futhi  usizi lwayo  luyoguquka  lube 
yinjabulo nentokozo. 
Isahluko: Ukulinganisela izimo ezimbi 
kunazo zonke. 
Kwezizathu  ezizuzisa  kakhulu  zokuqeda 
ukukhathazeka  nezinsizi,  lapho  inceku  yehlelwa 
okuthile  okuyizinhlekelele,  ukuba  izame 
ukukudambisa ngokucabangela imiphumela emibi 
kakhulu  into  engagcina  ifinyelele  kuyo,  bese 
izilungiselela  lokho.  Uma  yenze  njalo,  kufanele 
izame  ukunciphisa  lokho  okunganciphiswa 
ngokusemandleni.  Ngalokhu  kuzilungiselela 
nangalomzamo  ozuzisayo,  kuyaphela  izinsizi 
nokudabuka  kwayo,  futhi  ukwenza  lowo  mzamo 
kuba  ukuletha  izinzuzo,  kanye  nokuvikela 
umonakalo inceku enamandla okuwuvikela. 

Ngakho-ke,  uma  zimehlela  izimbangela 
zokwesaba,  nezokugula,  nezobumpofu  nokuswela 
izinto ezahlukene azithandayo, makamukele lokho 
ngokuzola nangokuziqeqeshela kukho, kunalokho, 
nakokubi  kakhulu  okungenzeka  kukho.  Ngoba 
ukuziqeqeshela  ukubekezelela  izinto 
ezingathandeki,  kuyazenza  zibe  lula  futhi  kususe 
ubunzima  bazo,  ikakhulukazi  uma  eziphathisa 
ngokuzilwisa ngokwamandla akhe. Kuyahlangana-
ke  kuye  ukuziqeqesha  kanye  nomzamo  onenzuzo 
omphazamisayo ekunakekeleni izinhlupheko, futhi 
alwe  nomphefumulo  wakhe  ukuze  avuselele 
amandla  okumelana  nezinto  ezingathandeki, 
encike  kulokho  ku-Allah  nokumethemba 
ngokuphelele. Futhi akungabazeki ukuthi lezi zinto 
zinenzuzo  yazo  enkulu  ekutholeni  injabulo 
nokwethaba kwezinhliziyo, kanye nomvuzo inceku 
ewethembayo  wakulomhlaba  nowase-Ākhirah. 
Lokhu  kuyinto  ebonakalayo  nevavanyiwe,  futhi 
izigameko zalabo abakuzamile ziningi kakhulu. 
Isahluko: Amandla enhliziyo 
nokungakhathazeki nokungathinteki 
kwayo. 
Phakathi  kokwelashwa  okukhulu  kunakho 
konke kwezifo zenhliziyo eziphathelene nemizwa, 
kanti  futhi  nasezifweni  zomzimba:  amandla 
enhliziyo,  nokungaphazamiseki  kwayo  kanye 

nokunganyakaziswa  yimizindlo  engamanga 
nemibono  engenasisekelo  elethewa  yimicabango 
emibi.  Futhi  intukuthelo  nokukhathazeka 
kuphakathi kwezizathu ezibuhlungu, futhi kulowo 
olindele  ukwenzeka  kwezinto  ezingathandeki 
nokuphela  kwezinto  azithandayo,  lokho 
kumphonsa  ekukhathazekeni  nasosizini,  ezifweni 
zenhliziyo  nezomzimba,  kanye  nasekuwohlokeni 
kwezinzwa  okunemiphumela  emibi  abantu  abaye 
babona ubungozi bayo obuningi. 
Ukuncika  ku-Allah,  Futhi  noma  nini  lapho 
inhliziyo  yencika  ku-Allah,  ibeka  ithemba  layo 
Kuye,  ingazinikeli  emibonweni  engamanga  futhi 
ingabuswa yimicabango emibi, futhi inesiqiniseko 
ngo-Allah  ilangazelela  umusa  Wakhe,  ngenxa 
yalokho  kuyaxoshwa  kuyo  ukukhathazeka  nosizi, 
kuphele izifo eziningi zomzimba nezenhliziyo, futhi 
inhliziyo ithole amandla, nokukhululeka, nenjabulo 
okungenakuchazwa.  Yeka  ukuthi  zigcwele 
kangakanani  izibhedlela  iziguli  zemibono 
engamanga  nemicabango  eyonakele,  futhi  yeka 
ukuthi  lezi  zinto  zibe  nomthelela  kangakanani 
ezinhliziyweni  zabaningi  abanamandla, 
ingasaphathwa  eyabangenamandla,  futhi  yeka 
ukuthi  ziholele  kangakanani  ebuwuleni 
nasebuhlanyeni.  Futhi  osindisiwe  yilowo  u-Allah 
amsindisile  futhi  wamnika  impumelelo  ekulweni 
nomphefumulo  wakhe  ukuze  azuze  izindlela 

eziwusizo  eziqinisa  inhliziyo,  ezisusa 
ukukhathazeka kwayo. Wathi oPhezukonke: 
...﴿






































...﴾ 
 "...futhi  lowo  othembela  ku-Allah,  Yena 
umanele...."  [At-Talaq:3].  Okusho  ukuthi,  umenela 
kuzo zonke izindaba zakhe zenkolo nezomhlaba. 
Ngakho-ke,  owencike  ku-Allah  unamandla 
enhliziyo;  akathintwa  yimicabango  eyize,  futhi 
akaphazanyiswa  yizigameko  ngenxa  yokwazi 
kwakhe  ukuthi  lokho  kuvela  ebuthakathakeni 
bomphefumulo,  nasekuvalweni  nasek  wesabeni 
okungekho ngokoqobo. Futhi uyazi kanye nalokho 
ukuthi  u-Allah  uzibophezele  kulowo  owencike 
Kuye  ngokumanele  ngokuphelele,  ngakho 
uyamethemba  u-Allah  futhi  athole  ukuzola 
esithembisweni  saKhe,  bese  kusuka 
ukukhathazeka kwakhe nosizi lwakhe, nobunzima 
bakhe  buphenduke  ubulula,  nosizi  lwakhe  lube 
yinjabulo (i-tarah: usizi), nokwesaba kwakhe kube 
ukuphepha. Ngakho-ke siyamcela Yena oPhakeme 
ukuba  asiphe  impilo  ephelele  nokuvikeleka,  futhi 
asiphe  ngomusa  waKhe  amandla  enhliziyo 
nokuzinza kwayo, kanye nokwencika okuphelele u-
Allah azibophezele ngakho kubantu bakho ngakho 
konke okuhle, nokususa konke okubi nokulimazayo 
(i-dhir: umonakalo). 

Isahluko: Ukuzijwayeza ukubekezelela 
amaphutha abanye. 
Futhi  esishweni  sikaMphrofethi  (ukuthula 
nezibusiso zika-Allah makube kuye): 






































































 
 "Indoda  ekholwayo  makangamzondi 
owesifazane  okholwayo,  uma  engathandi  isimilo 
esithile kuye, uyojabula ngesinye." Ilandiswe ngu-
Muslim. 
Izinzuzo ezimbili ezinkulu: 
Eyokuqala:  Isiqondiso  sokusebenzelana 
nonkosikazi,  isihlobo,  umngane,  nalowo 
osebenzelana  naye,  nawo  wonke  umuntu 
onobudlelwane  nokuxhumana  naye;  nokuthi 
kufanele  uzilungiselele  umqondo  wokuthi 
nakanjani  kuyoba  khona  kuye  iphutha,  noma 
ukusilela,  noma  into  ongayithandi.  Uma-ke 
ukuthola  lokho,  qhathanisa  lokho  nalokho 
okuyisibopho  kuwe  noma  okufanele  mayelana 
nokuqinisa  ukuxhumana  nokulondoloza  uthando, 
ngokukhumbula  izimfanelo  zakhe  ezinhle,  kanye 
nezinjongo ezithile  nezivamile. Ngalokhu  kushaya 
indiva  amaphutha  nokuqaphela  okuhle,  ubuhlobo 
nokuxhumana  kuyahlala  njalo,  bese  kutholakala 
kuwe ukukhululeka okuphelele. 
Inzuzo  yesibili:  wukususwa  kokukhathazeka 
nokukhwantalala,  nokuhlala  kokuthula, 

nokuqhubeka  nokugcwalisa  amalungelo 
ayisibopho  (wajib)  nalawo  athandekayo 
(mustahabb),  nokutholakala  kokukhululeka 
phakathi  kwezinhlangothi  zombili.  Futhi  lowo 
ongathathi  isiqondiso  kulokhu  okwashiwo 
uMphrofethi (ukuthula nezibusiso zika-Allah kube 
kuye)  -kepha  aguqule  udaba  abheke  amaphutha, 
angabuboni  ubuhle-,  nakanjani  uzokhathazeka, 
futhi nakanjani kuzodungeka uthando oluphakathi 
kwakhe  nalowo  axhumene  naye,  futhi 
kuzonqamuka amalungelo amaningi okwakufanele 
bobabili bawalondoloze. 
Futhi  abantu  abaningi  abanomoya  ophakeme 
bayazimisela  ekubekezeleni  nasokuthuleni 
kwenhliziyo  lapho  kwehla  izinhlekelele  nezinto 
ezikhathazayo. Kodwa  ezindabeni  eziyize nezilula 
bayakhathazeka,  bese  kuphazamiseka  ukuzola. 
Futhi  isizathu  salokhu  ukuthi  baqinise 
imiphefumulo  yabo  ezindabeni  ezinkulu,  kodwa 
bayiyeka  kwezincane,  lokho  kwase  kubalimaza 
kwaphazamisa  nokukhululeka  kwabo.  Ngakho-ke, 
umuntu  oqondayo  uqinisa  umphefumulo  wakhe 
ezindabeni ezincane nezinkulu, futhi acele u-Allah 
ukuba  amsize  kuzo,  nokuthi  angamnikeli  kuye 
uqobo  ngisho  nangokuphazima  kweso.  Khona-ke 
okuncane kuba lula kuye, njengoba nje nokukhulu 
kwaba lula kuye. Futhi ahlale umphefumulo wakhe 
uzinzile nenhliziyo yakhe ithule, ekhululekile. 

Isahluko: Ukungagxili Ezinkathazweni 
Umuntu onengqondo uyazi ukuthi impilo yakhe 
eqondile  iyimpilo  yenjabulo  nokuzola,  nokuthi 
imfushane  kakhulu,  ngakho-ke  akufanele 
ayifinyeze  ngokukhathazeka  nokuzinikela 
ezinsizini,  ngoba  lokho  kuphambene  nempilo 
eqondile.  Ngalokho-ke,  uyancishana  ngempilo 
yakhe ukuba ingxenye yayo enkulu ingabi yisisulu 
sezinkathazo nosizi, futhi akukho mehluko kulokhu 
phakathi kolungileyo nonesono. Nokho, okholwayo 
unesabelo esikhulu kakhulu ekufezeni le mfanelo, 
kanye nengxenye enenzuzo esheshayo neyezayo. 
Ukuqhathanisa phakathi kwezibusiso zika-Allah 
namashwa amehlele, Futhi kufanele, uma evelelwa 
yinto  embi  noma  eyisaba,  ukuba  aqhathanise 
phakathi  kwezinye  izibusiso  anazo,  kungaba 
ezenkolo  noma  ezomhlaba,  nalokho  okubi 
okumvelele.  Ngakho-ke,  uma  eqhathanisa, 
kuyabonakala  ubuningi  bezibusiso  akuzo, 
nokwehla kwamandla kwezinhlupheko ezimehlele. 
Ngokunjalo  uqhathanisa  phakathi  kwalokho 
akwesabayo kokwenzeka komonakalo kuye, kanye 
namathuba  amaningi  okusinda  kuwo,  ngakho 
akavumeli  ithuba  elibuthakathaka  linqobe 
amathuba  amaningi  anamandla.  Futhi  ngalokho 
kuyaphela  ukukhathazeka  kwakhe  nokwesaba 
kwakhe.  Futhi  ulinganisela  amathuba  amakhulu 









[image: ] 
25 
kunawo  wonke  angamehlela,  bese  ezilungiselela 
ukwenzeka  kwawo  uma  kwenzeka,  futhi  azame 
ukuvimba  lokho  okungakenzeki,  nokususa 
okwenzekile noma akunciphise. 
Ukuphatha kabi kwabantu kungumthwalo wabo, 
inqobo  nje  uma  ungagxili  kukho,  Futhi  phakathi 
kwezinto  ezizuzisayo  kuwukwazi  ukuthi  ububi 
babantu  kuwe,  ikakhulukazi  ngamazwi  amabi, 
abukulimazi  wena  kepha  bulimaza  bona, 
ngaphandle  uma  wena  uzivumela  ukuba 
ukhathazeke  ngakho,  futhi  ukuvumele  ukuba 
kulawule  imizwa  yakho,  kulapho-ke  kuyobe 
sekukulimaza  nawe  njengoba  kulimaze  bona. 
Kepha  uma  wena  ungakubeki  ndawo,  ngeke 
kukulimaze ngalutho. 
Hlobisa  impilo yakho ngemicabango ezuzisayo, 
Yazi  ukuthi  impilo  yakho  ingumphumela 
wemicabango  yakho,  ngakho-ke  uma 
kuyimicabango ekuzuzisayo enkolweni noma kulo 
mhlaba, impilo yakho iba yinhle futhi ibe nenjabulo, 
uma kungenjalo, kuba ngokuphambene. 
Ukuba  ukwenza  kube  ngokuka-Allah,  kungabi 
ngokwezidalwa.  Phakathi  kwezinto  ezinenzuzo 
enkulu ekuqedeni usizi wukuba uzijwayeze ukuthi 
ungafuni  ukubongwa  muntu  ngaphandle  kuka-
Allah. Uma wenza okuhle kulowo onelungelo phezu 
kwakho noma kulowo ongenalo, yazi ukuthi lokhu 
kuwukusebenzelana  kwakho  no-Allah,  ngakho-ke 

unganaki  ukubongwa  yilowo  omenzele  umusa, 
njengoba  oPhakeme  esho  mayelana 
nabakhethekileyo ezidalweni zakhe: 
﴿
























































﴾ 
 "Siyaniphakela  ngenxa  yobuso  buka-Allah, 
asifuni kunina umvuzo noma ukubonga."  
[Al-Insan:9]. 
Lokhu  kugcizeleleka  kakhulu  ekuphatheni 
umndeni  nabantwana  nangenxa  yokuxhumana 
kwakho okuqinile  nabo. Uma uzijwayeza  ukususa 
okubi  kubo,  usuke  uphumuze  bona  kanye  nawe 
waziphumuza.  Phakathi  kwezimbangela 
zokukhululeka  wukwamukela  izimilo  ezinhle 
nokusebenza  ngazo  ngokuvumelana 
nomphefumulo,  ngaphandle  kokuziphoqa 
okukukhathazayo,  okwenza  ubuyele  emuva 
wehlulekile ekutholeni isimilo esihle, ngoba usuke 
uthathe  indlela  egwegwile.  Lokhu 
kungukuhlakanipha,  kanye  nokuguqula  izinto 
ezikhathazayo zibe yizinto ezicwebile nezimnandi. 
Ngaleyo ndlela  kuyanda  ukucweba  kwezenjabulo, 
bese kusuka konke okukhathazayo. 
Ukuzibandakanya  nokuzuzisayo,  hhayi 
okulimazayo,  Beka  phambili  izinto  ezizuzisayo 
usebenzele  ukuzifeza,  futhi  unganaki  izinto 
ezilimazayo;  ukuze  ngalokho  uziphambukise 
ezimbangela  eziletha  ukukhathazeka  nosizi.  Futhi 

sebenzisa  ukuphumula  nokuhlanganisa  umqondo 
emisebenzini ebalulekile. 
Ukunquma  kwezenzo  ngokushesha,  Phakathi 
kwezinto  ezizuzisayo  wukuphothula  imisebenzi 
khona  manjalo,  nokuzikhululela  ikusasa;  ngoba 
uma  imisebenzi  ingaphothulwanga,  insalela 
yemisebenzi  yangaphambilini  iyabuthana  kuwe, 
bese  kwenezelwa  kuyo  imisebenzi  elandelayo, 
okwenza  umthwalo  wayo  ube  nzima.  Kanti  uma 
usuphothule  yonke  into  ngesikhathi  sayo, 
ubhekana  nezindaba  ezizayo  unamandla 
okucabanga nanamandla okwenza. 
Ukulandelaniswa  kokubalulekile,  kanye 
nokubonisana,  Kufanele  ukhethe  ezenzweni 
ezinenzuzo, uqale ngokubaluleke kakhulu kunakho 
konke.  Hlukanisa  phakathi  kwalokho 
umphefumulo  wakho  okuthambekele  kukho 
nalokho  okufisa  kakhulu,  ngoba  okuphambene 
nakho kubanga isithukuthezi, ukukhathala, nosizi. 
Funa  usizo  kulokho  ngokucabanga  okulungile 
nokubonisana, ngoba  lowo obonisanayo akazisoli. 
Cwaninga ngokucophelela lokho ofuna ukukwenza, 
ngakho-ke  uma  inzuzo  isiqinisekisiwe  futhi 
usuzimisele, thembela ku-Allah. Ngempela, u-Allah 
uyabathanda labo abathembela Kuye. 
Futhi  udumo  lonke  lungoluka  Allah,  iNkosi 
yemihlaba yonke. 
Futhi  ukuthula  nezibusiso  zika-Allah  akube 

phezu  kweNkosi  yethu  uMuhammad,  nomndeni 
wakhe, nabangani bakhe. 
 
 
***

